**ՏԵՂԵԿԱՏՎՈՒԹՅՈՒՆ**

**ՀՀ ՏԱՎՈՒՇԻ ՄԱՐԶԻ ՏԱՐԱԾՔՈՒՄ ԱՐՏԱԿԱՐԳ ԻՐԱՎԻՃԱԿՆԵՐԻ ԿԱՆԽՄԱՆ, ԴՐԱՆՑ ՀԵՏԵՎԱՆՔՆԵՐԻ ՆՎԱԶԵՑՄԱՆ ՈՒ ՎԵՐԱՑՄԱՆ ՊԼԱՆՆԵՐԻ, ԾՐԱԳՐԵՐԻ ՄՇԱԿՄԱՆ ԿԱԶՄԱԿԵՐՊՄԱՆ ԵՎ ԻՐԱԿԱՆԱՑՄԱՆ ՎԵՐԱԲԵՐՅԱԼ**

1. **ա) ՀՀ Տավուշի մարզի տարածքում արտակարգ իրավիճակների կանխման, դրանց հնարավոր հետևանքների նվազեցման ծրագրերի առկայությունը.**

ՀՀ Տավուշի մարզում առկա են արտակարգ իրավիճակների կանխման և դրանց հետևանքների նվազեցման ծրագրերը՝ հաստատված ՀՀ Տավուշի մարզպետի կողմից, որոնք 2016 թվականին վերանայվել և թարմացվել են:

Ճշգրտվել և հաստատվել է <<ԱԻ-նում բնակչության պաշտպանության պլան>>-ը, <<ՈՒժեղ երկրաշարժի դեպքում բնակչության պաշտպանության պլան>>-ը, <<Քիմիական վտանգավոր օբյեկտների վթարի դեպքում բնակչության պաշտպանության պլան>>-ը, <<Ջրամբարի պատվարի փլուզման սպառնալիքի և փլուզման դեպքում բնակչության պաշտպանության պլան>>-ը, <<Խոշոր հրդեհապայթյունավտանգ օբյեկտների վթարի դեպքում բնակչության պաշտպանության պլան>>-ը, <<Գարնանային վարարումների, ջրհեղեղների և սելավի դեպքում բնակչության պաշտպանության պլան>>-ը, <<Խոշոր անտառային հրդեհների առաջացման դեպքում բնակչության պաշտպանության պլան>>-ը, <<Խոշոր քարաթափումների և սողանքի առաջացման ժամանակ բնակչության պաշտպանության պլան>>-ը, <<Կոմունալ-էներգետիկ ցանցերում խոշոր վթարի դեպքում բնակչության պաշտպանության պլան>>-ը, <<Համաճարակների դեպքում բնակչության պաշտպանության պլան>>-ը:

ԱԻ բնագավառին առնչվող վերադաս կազմակերպություններից ստացված իրավական ակտերի նախագծերը և գրությունները իրավասու կառույցների ղեկավարների ու մասնագետների մասնակցությամբ քննարկվել են մարզպետարանում, անհրաժեշտության դեպքում ներկայացվել են առաջարկություններ:

Մարզի տարածաշրջանների անտառատնտեսությունների կողմից մշակվել, ՀՀ ԱԻՆ ՓԾ Տավուշի ՄՓՎ-ի հետ համաձայնեցվել և ՀՀ Տավուշի մարզպետի կողմից հաստատվել են անտառների հակահրդեհային միջոցառումների տարեկան պլանները:

Կազմվել և իրականացվել է ԱՌՆ մարզային թիմի 2016 թվականի աշխատանքային ծրագիրը:

**բ) Մարզի տարածքում արտակարգ իրավիճակների կանխման, դրանց հետևանքների նվազեցման ծրագրերով նախատեսված միջոցառումների իրականացումը.**

 2016 թվականին ՀՀ Տավուշի մարզպետի ղեկավարությամբ ՀՀ Տավուշի մարզպետարանը, ՀՀ ԱԻՆ ՓԾ Տավուշի մարզային փրկարարական վարչությունը, ՔՊ ծառայությունները և տեղական ինքնակառավարման մարմինները հիմնական ջանքերը նպատակաուղղել են մարզում արտակարգ իրավիճակների խնդիրների լուծմանը: Հաշվի առնելով մարզում բնական և տեխնածին աղետների սպառնալիքը, ինչպես նախորդ տարիներին, այնպես էլ այս տարի շարունակվել են իրականացվել դրանց կանխատեսման, կանխարգելման ու հետևանքների նվազեցմանն ուղղված հետևյալ միջոցառումները:

ՀՀ Տավուշի մարզպետի կողմից ընդունվել են որոշումներ և կարգադրություններ`

1. <<ՀՀ Տավուշի մարզում շտաբային ուսումնավարժության նախապատրաստման և անցկացման մասին>> 2016 թվականի մարտի 15-ի թիվ 34-Ա որոշում:
2. <<ՀՀ Տավուշի մարզի արտակարգ իրավիճակների հանձնաժողով ստեղծելու և ՀՀ Տավուշի մարզպետի 2002 թվականի դեկտեմբերի 6-ի թիվ 66-Ա որոշումն ուժը կորցրած ճանաչելու մասին>> 2016 թվականի ապրիլի 21-ի թիվ 60-Ա որոշում:
3. <<ՀՀ Տավուշի մարզում ցուցադրական հատուկ տակտիկական ուսումնավարժության նախապատրաստման և անցկացման մասին>> 2016 թվականի հունիսի 15-ի թիվ 85-Ա որոշում:
4. <<ՀՀ Տավուշի մարզում հրամանատարաշտաբային ուսումնավարժության նախապատրաստման և անցկացման մասին>> 2016 թվականի օգոստոսի 19-ի թիվ 108-Ա որոշում:

Ուսումնասիրվել և ներկայացվել է անհրաժեշտ տեղեկատվություն ՀՀ Տավուշի մարզի վթարային շենքերի վերաբերյալ:

ՀՀ վարչապետի 2014 թվականի ապրիլի 22-ի Հայաստանի Հանրապետության վարչապետի 2013 թվականի նոյեմբերի 22-ի N 1075-Ա որոշման մեջ փոփոխություններ կատարելու մասին N 332-Ա որոշմամբ «Հայաստանի Հանրապետության Տավուշի մարզի Դիլիջանի քաղա­քային համայնքի զար­գացման միջոցառումների ծրագիրը հաստատելու մասին» N 1075-Ա որոշմամբ հաստատված հավել­վածի 6-րդ և 9-րդ կետերով նախատեսված միջոցառումների վերաբերյալ առաջարկություն է ներկայացվել ՀՀ ԱԻՆ ՓԾ:

Դիլիջան (Հովք, Հաղարծին), Լճկաձոր, Գետահովիտ և Վազաշեն համայնքներում իրականացվել է սողանքային գոտիների սողանքային մարմնի տեղաշարժման մոնիտորինգ:

Մարզի բնակավայրերը, տնտեսական արժեք ներկայացնող տարածքներն ու բնակչության գույքը գետերի ջրերի վարարումների և սելավների ռիսկերից պաշտպանելու նպատակով առաջարկություններ է ներկայացվել ՀՀ ԱԻՆ ՓԾ:

Իջևանի վարժարանի, Իջևանի թիվ 1, 3, 4, 5 հիմնական, Իջևանի ավագ և Գետահովիտի միջնակարգ դպրոցների <<Պատանի երկրապահ>> ակումբներում անց է կացվել դասավանդում ԱԻ և ՔՊ հիմնահարցերով:

Ստեղծվել է ՀՀ Տավուշի մարզի ուսումնական հաստատություններին սպառնացող արտաքին վտանգների մասին տեղեկատվական բազա:

Մարզպետարանի համապատասխան մասնագետները մասնակցել են <<Աջակցություն Հարավային Կովկասում համայնքների դիմակայունության բարելավմանը>> ծրագրի շրջանակներում մարզային ԱՌՆ թիմի փորձագիտական կարողությունների զարգացման դասընթացին: Մասնակցել են նաև միջազգային առողջապահական կանոնների դրույթներին համապատասխան, հանրային առողջապահության ոլորտում արտակարգ իրավիճակ առաջանալու դեպքում, ազգային մակարդակում բազմոլորտ համակարգման մեխանիզմների մշակման նպատակով՝ Տավուշի մարզում անցկացված մարզային մակարդակի տեսական ուսումնավարժանքներին, մարդասիրական օգնության համակարգման մեխանիզմների, հայաստանյան աղետների կառավարման երկրային թիմի հետ ՄԱԿ-ի կողմից կազմակերպված աշխատանքային հանդիպմանը:

<<Հայաստանի մանուկներ>> հիմնադրամի կողմից ՀՀ Տավուշի մարզի Կոթի և Այգեհովիտ համայնքներում բացվել են ՍՄԱՐԹ ապահով սենյակներ:

Մարզպետարանի համապատասխան մասնագետները մարզային փրկարարական վարչության ներկայացուցիչների հետ համատեղ մասնակցել են ուսումնական հաստատությունների աղետների ռիսկերի նվազեցման և ԱԻ գործելու պլանների մեթոդական ուղեցույցի լրամշակմանը և մեթոդական օգնություն ցուցաբերել մարզի ուսումնական հաստատություններին աղետների ռիսկերի նվազեցման և ԱԻ գործելու պլանների մշակման գործընթացին:

<<Հույսի կամուրջ>> ՀԿ Նոյեմբերյանի մասնաճյուղի հետ համատեղ հոկտեմբերի 13-ին՝ <<Աղետների վտանգների նվազեցման միջազգային օրը>> <<Գիտելիք հանուն կյանքի>> խորագրով անց է կացվել հանրային իրազեկման միջոցառում:

<<ՕՔՍՖԱՄ>> կազմակերպությունը <<ՕքսԵՋԵՆ>> հիմնադրամի համագործակցությամբ Տավուշի մարզում իրականացրել է <<Աջակցություն Հարավային Կովկասում համայնքների դիմակայունության բարելավմանը>> ծրագիրը: Ծրագիրը ֆինանսավորում է Եվրոպական հանձնաժողովի մարդասիրական օգնության և քաղաքացիական պաշտպանության հարցերով գլխավոր վարչությունը՝ աղետների ռիսկերի նվազեցման (ԱՌՆ) ԴԻՊԵԿՈ ծրագրի ներքո: Ծրագրի նպատակն է բարձրացնել տեղական համայնքների և ազգային կառույցների պատրաստվածությունը և նվազեցնել նրանց խոցելիությունը՝ առաջարկելով ռազմավարություններ, որոնք կհզորացնեն Հայաստանում բնական վտանգների ժամանակ նրանց պատրաստվածությունը և արձագանքնելու ունակությունները: Ծրագրի շրջանակներում իրականացվել են աղետների ռիսկի նվազեցմանն ուղղված բազմածավալ միջոցառումներ Տավուշի մարզի 16 գյուղական և 2 քաղաքային համայնքներում:

ՀՀ Տավուշի մարզպետարանում մարզի արձագանքող ծառայությունների ղեկավարների հետ անց է կացվել խորհրդակցություն ձմեռային եղանակներին ճանապարհների մաքրման աշխատանքները կազմակերպելու և խցանումները կանխելու ուղությամբ:

**գ) Քաղաքացիական պաշտպանության մարզային ծառայությունների ստեղծումը և ծառայությունների գործունեության համար անհրաժեշտ փաստաթղթերի առկայությունը.**

ՀՀ Տավուշի մարզի ՔՊ մարզային ծառայությունների պլանները և կանոնադրությունները լրամշակվել են, առկա են նրանց գործունեությունն ապահովող բոլոր փաստաթղթերը:

ՀՀ Տավուշի մարզի ՔՊ ծառայությունների շտաբի պետերի հետ անց են կացվել հրամանատարական պատրաստության պարապմունքներ (եռամսյակը մեկ անգամ):

Մեթոդական օգնություն է ցուցաբերվել մարզի համայնքներին և կազմակերպություններին ՔՊ պլանների ճշգրտման գործում:

 Իրականացվել է ՀՀ Տավուշի մարզում ՀՀ գլխավոր ռազմական տեսչության կողմից անցկացվելիք ստուգման նախապատրաստում:

ՀՀ Տավուշի մարզպետի կարգադրությամբ վերանշանակվել են ՀՀ Տավուշի մարզի մարզային ՔՊ ծառայությունների պետեր:

Մեթոդական օգնություն է ցուցաբերվել Իջևան, Բերդ, Դիլիջան, Այրում և Նոյեմբերյան քաղաքներում ՔՊ ոլորտին առնչվող փաստաթղթերի մշակմանը և ճշգրտմանը:

Քաղաքացիական պաշտպանության ստորաբաժանումների կազմավորման նպատակով հենակետեր են ստեղծվել ՀՀ Տավուշի մարզի Ազատամուտ, Ներքին Կարմիր Աղբյուր համայնքներում: Ընթացքում են Տավուշի մարզի Այգեպար, Պառավաքար, Մովսես, Չինարի, Սարիգյուղ, Կոթի, Ոսկևան և Բերդավան համայնքների հենակետերի շինարարական աշխատանքները:

**դ) Մարզի բնակչության տարահանման պլանների առկայությունը.**

2016թ. ճշգրտվել են մարզային և համայնքային տարահանման հանձնաժողովների կազմերը, լրամշակվել են տարահանման պլանները և <<Մարզի տարահանված բնակչության կենսաապահովման գործընթացի նախապատրաստման մարզային պլան>>-ը: Մեթոդական օգնություն է ցուցաբերվել մարզի ԺՏԿ և ԵԲԿ պետերին անհրաժեշտ փաստաթղթերի մշակման գործընթացում:

**ե) Մարզի բնակչության պատսպարման պլանների առկայությունը.**

Առկա են մարզի բնակչության պատսպարման պլաններն ու հաշվարկները:

Անց է կացվել ՀՀ Տավուշի մարզի համայնքների ապաստարանների, հակաճառագայթային թաքստոցների, նկուղների և այլ խորացված տարածքների հաշվառում և վիճակների ուսումնասիրություն:

Ավարտվել են սահմանամերձ համայնքների դպրոցների և մանկապարտեզների նկուղների մաքրման և վերանորոգման աշխատանքները ու վերջիններս արդեն պիտանի են պատսպարման համար: Բացի այդ երեխաների համար դասընթացներ են կազմակերպվել արտակարգ իրավիճակներում ճիշտ վարքագիծ դրսևորելու վերաբերյալ:

Տարվում են աշխատանքներ հնարավոր սեղմ ժամկետներում վերանորոգելու և կահավորելու մարզպետարանի պահեստային կառավարման կետը:

1. **Մարզի կառավարման մարմինների և բնակչության պատրաստումը՝ արտակարգ իրավիճակներում բնաչության պաշտպանության և քաղաքացիական պաշտպանության ոլորտներում**

**ա) Բնակչության ազդարարման համակարգերի նախապատրաստում և գործունեության աշխատանքների կազմակերպում.**

2016թ. ուսումնասիրվել է մարզում առկա ազդարարման շչակների տեխնիկական վիճակը և վերացվել են անսարքությունները: ՀՀ Տավուշի մարզում առկա LD-800 - 34 հատ և U-40 - 18 հատ շչակները, ինչպես նաև CЗО-2 - 1 հատ ազդարարման սարքը գտնվում են սարքին վիճակում:

Կատարվում են որոշակի աշխատանքներ հետագայում մարզի ազդարարման ողջ համակարգը արդիականացնելու ուղղությամբ:

**բ) Քաղաքացիական պաշտպանության և արտակարգ իրավիճակներում բնակչության պաշտպանության թեմաներով հրամանատարաշտաբային, շտաբային, հատուկ տակտիկական և օբյեկտային ուսումնավարժությունների կազմակերպումը և անցկացումը.**

Համաձայն ՀՀ Տավուշի մարզպետի 2015 թվականի դեկտեմբերի 21-ի <<Հայաստանի Հանրապետության Տավուշի մարզի բնակչության պաշտպանության համակարգի նախապատրաստման 2016 թվականի հիմնական միջոցառումների պլանը հաստատելու մասին>> թիվ 218-Ա որոշման բնակչության պաշտպանության թեմաներով մարզում անց են կացվել մի շարք ուսումնավարժություններ, մասնավորապես՝ 1 հրամանատարա-շտաբային, 3 մարզային շտաբային, 53 համայնքային շտաբային, 1 ցուցադրական հատուկ-տակտիկական, 5 հատուկ-տակտիկական, 3 շտաբային մարզումներ, 3 օբյեկտային վարժանքներ, որոնք ընդգրկել են ինչպես քաղպաշտպանության և բնակչության պաշտպանության ոլորտների հիմնարար հարցերը, այնպես էլ մարզի բնակչության պաշտպանության համակարգի օպերատիվ նախապատրաստման խնդիրները:

Նշված բոլոր ուսումնավարժություններին իրենց ակտիվ մասնակցությունն էին ցուցաբերում ՀՀ Տավուշի մարզի արտակարգ իրավիճակների մշտական գործող հանձնաժողովի, մարզային տարահանման հանձնաժողովի, մարզային փրկարարական վարչության, ՀՀ Տավուշի մարզպետարանի ստորաբաժանումների, մարզի համայնքների, ՀՀ Ոստիկանության Տավուշի մարզային վարչության, հիմնարկ-ձեռնարկությունների, ուսումնական հաստատությունների, ՀՀ ՊՆ թիվ 3 բանակային կորպուսի և մարզի զինկոմիսարիատների ներկայացուցիչները:

<<ՀՀ Տավուշի մարզի բնակչության պաշտպանության համակարգի նախապատրաստման 2016թ. հիմնական միջոցառումների պլան>>-ով նախատեսված բոլոր միջոցառումները կատարվել են ամբողջությամբ:

 ԶՈՐԱՀԱՎԱՔԱՅԻՆ ՆԱԽԱՊԱՏՐԱՍՏՈՒԹՅԱՆ ԲԱԺՆԻ ՎԱՐԻՉ Գ. ՄԱՏԻՆՅԱՆ